26. ΝΟΜΟΣ υπ’ αριθ. 3464 της 30/31 Δεκ. 1955 Περί τροποποιήσεως και συμπληρώσεως των περί ασφαλίσεως ανεργίας διατάξεων. Άρθρ.1.-Από της πρώτης του μεθεπομένου μηνός της δημοσιεύσεως του παρόντος εις την Εφημερίδα της Κυβερνήσεως η ασφάλισις ανεργίας των κατά τας διατάξεις του Ν.Δ. 2961/1955 καλυπτομένων δια τον κίνδυνον τούτον μισθωτών επεκτείνεται εις απάσας τας περιοχάς, εις ας μέχρι της δημοσιεύσεως του παρόντος έχει επεκταθή η ασφάλισις του Ιδρύματος Κοινωνικών Ασφαλίσεων. Άρθρ.2-7.1.(Αντικαθίστανται, το άρθρον 12, η παρ. 1 του άρθρ. 17, η παρ.7 του άρθρ. 17, το άρθρ. 19, η παρ. 3 του άρθρ. 21 και προστίθεται περίοδος εις το τέλος της παρ. 1 του άρθρου 27 του Ν.Δ. 2961/1954 ανωτ. αριθ. 20). 2.Αι διατάξεις των άρθρ. 3, 4, 5, 6 και 7 του παρόντος νόμου ισχύουν δια τους από της πρώτης του επομένου της δημοσιεύσεως αυτού μηνός, εντός πάντως της προθεσμίας του άρθρ. 27 παρ. 9 του Ν.Δ. 2961/1954, αναγγελλομένους προς επιδότησιν ησφαλισμένους, των προϋποθέσεων και διαρκείας της επιδοτήσεως ως και του ποσού του επιδόματος των μέχρι της κατά τ’ ανωτέρω προθεσμίας αναγγελλομένων προς επιδότησιν, διεπομένου από της προϊσχυούσης νομοθεσίας. Άρθρ.8-9.1-4.(Αντικαθίστανται, η παρ. 1 του άρθρου 24 και το άρθρ. 29 του Ν.Δ. 2961/1954, ανωτ. αριθ. 20). 5.Μία θέσις Τμηματάρχου της Διευθύνσεως Απασχολήσεως μετατρέπεται εις θέσιν Επιθεωρητού Γραφείων Ευρέσεως Εργασίας επί βαθμώ 5ω, 4ω, 3ω ή 2ω, αυξανομένων αναλόγως των οργανικών θέσεων του Υπουργείου τούτου. Κατά την πρώτην εφαρμογήν του παρόντος την θέσιν ταύτην καταλαμβάνει, επί τω ω κέκτηται βαθμώ, εις εκ των Τμηματαρχών του Υπουργείου Εργασίας, έχων κατά την δημοσίευσιν του παρόντος υπερεικοσαετή υπηρεσίαν παρά τη Βουλή και τω Υπουργείω, εξ ης υπερδεκαετή εις την Διευθύνσιν Απασχολήσεως. Άρθρ.10-12.(Καταργούνται διατάξεις του εδ. α΄ της παρ. 1 του άρθρ. 32, αντικαθίσταται η παρ. 2 του άρθρ. 33 και ερμηνεύεται η διάταξις της παραγρ. 5 άρθρου 34 N.Δ. 2961/1954 ανωτ. αριθ. 20). Άρθρ.13.-Αι διατάξεις της παραγρ. 2 του άρθρου 40 του Α.Ν. 1846/1951 περί απαλλαγής από παντός τέλους χαρτοσήμου, φόρου κλπ. των δια την απονομήν παροχών υποβαλλομένων προς το Ι.Κ.Α. αιτήσεων ως και των υπ’ αυτού χορηγουμένων παροχών ή των δια την αναγνώρισιν ή πραγματοποίησιν τούτων διοικητικών, δικαστικών και εξωδίκων πράξεων ισχύουν αναλόγως και δια τας υπό του Οργανισμού παρεχομένας πάσης φύσεως παροχάς. Με την παρ. 3 του άρθρ. 14 του Νόμ. 1545/85(ΦΕΚ Α΄ 91, (κατωτ. αριθ. 161) ορίστηκε ότι: «Η αληθινή έννοια της παρ. 5 του άρθρ. 58 του Νόμ. 542/1977 (ΦΕΚ Α΄ 41) τόμ. 28 σελ. 104,35, είναι ότι επαναφέρονται σε ισχύ οι διατάξεις του άνω άρθρ. 13 του Νόμ. 3464/1955 (ΦΕΚ Α΄ 350) με τις οποίες απαλλάσσονται από κάθε φόρο ή τέλη χαρτοσήμου και γενικά από κρατήσεις για το δημόσιο και για τρίτους οι κάθε φύσης παροχές του ΟΑΕΔ, οι αιτήσεις που υποβάλλονται για την απονομή των παροχών αυτών, καθώς και οι διοικητικές ή δικαστικές και εξώδικες πράξεις για την αναγνώριση ή πραγματοποίησή τους». Άρθρ.14-15.(Προστίθεται εδάφιον εις την παράγρ. 1 του άρθρ. 12 Νόμ. 3252/1955, καταργούνται. η παρ. 5 του άρθρ. 7 του αυτού Νόμου και το Ν.Δ. 2511/1953 και ερμηνεύεται το άρθρ. 37 του Ν.Δ. 2961/1954). (Αντί για τη σελ. 98,19(γ) Σελ. 98,19(δ) Τεύχος Ζ101-Σελ. 53 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.25-26 